
REFERAT DE APROBARE NR. 965 /02.02.2024
LA PROIECT DE HOTARARE
[bookmark: _Hlk158365892]PRIVIND ASOCIEREA ÎN PARTICIPAȚIE ÎNTRE U.A.T. CUZA VODĂ ȘI  CXP PRO S.R.L.   PENTRU REALIZAREA  DE STUDII ÎN VEDEREA EXPLUATĂRII POTENȚIALULUI ENERGETIC   DIN SURSE DE ENERGIE  REGENERABILĂ  ÎN ZONĂ EXTRAVILAN A COMUNEI CUZA VODĂ


Vă supunem atenției o propunere de Asociere în Participatie, conform art. 1949-1954 din
Noul Cod Civil, în vederea dezvoltării de parcuri fotovoltaice pe terenuri aparținând Primăriei
Comunei Cuza Vodă.
Strategia Energetică a României pentru perioada 2019 – 2030 are opt obiective strategice
fundamentale și anume:
1. Energie curată și eficiență energetică;
2. Asigurarea accesului la energie electrică și termică pentru toți consumatorii;
3. Protecția consumatorului vulnerabil și reducerea sărăciei energetice;
4. Piețe de energie competitive, baza unei economii competitive;
5. Modernizarea sistemului de guvernanță energetică;
6. Creșterea calității învățământului în domeniul energiei și formarea continuă a resursei umane;
7. România, furnizor regional de securitate energetică;
8. Creșterea aportului energetic al României pe piețele regionale și europene prin valorificarea
resurselor energetice primare naționale.
Conform aceluiași document sectorul energetic trebuie să fie un sector dinamic, care să susțină
activ dezvoltarea economică a țării și reducerea decalajelor față de Uniunea Europeană. În acest sens,
obiectivul general al strategiei sectorului energetic îl constituie satisfacerea necesarului de energie atât în prezent, cât și pe termen mediu și lung, la prețuri acceptabile, adecvate unei economii moderne de  piață și unui standard de viață civilizat, în condiții de calitate, siguranța în alimentare, cu respectarea  principiilor dezvoltării durabile.
În acest context, având în vedere primul obiectiv fundamental, trebuie promovată și susținută
producerea de energie electrică din surse regenerabile de energie, drept pentru care avem în plan
dezvoltarea unor parcuri fotovoltaice așa cum am menționat mai sus.
Pe langa faptul că dezvoltarea unui parc fotovoltaic ajută la atingerea țintelor conform strategiei energetice a României, o astfel de investiție este benefică și pentru comunitate, fiind o nouă sursă de venituri pentru bugetul primăriei, o nouă sursă de locuri de munca
pentru locuitorii Comunei Cuza Vodă, în general, o plus valoare pentru contextul social și economic de care Comuna Cuza Vodă aparține.
	Suprafața  care poate fi pusă la dispoziție pentru obiectivul de investiții este de  31,65 ha localizat astfel:
1. imobil nr.1: CF 102351 Cuza Vodă, nr cadastral 102351, S = 165.000mp; pășune 165.000mp: parcelă P 147/1;
1. imobil nr.2: CF 102320 Cuza Vodă, nr cadastral 102320, S = 91.500mp; pășune 91.500mp; parcelă P 147/2;
1. imobil nr.3: CF 102318 Cuza Vodă, nr cadastral 102318, S = 60.000mp; pășune 60.000mp; parcelă P 146/2

CXP PRO SRL, cu sediul social în București   a facut o solicitare cu propunerea de asociere în participațiune  pentru o perioadă de ……. ani pentru   obiectivul de investiții ,, Construcție parc fotovoltaic în comuna Cuza Vodă, județul Constanța”

Firma mai sus menționată prin contractual de asociere în participație se obligă la plata unei sume de 2000 euro/ha/an.

Urmare celor expuse mai sus vă rog adoptarea unei hotărâri de Consiliu Local  privind asocierea în participație între u.a.t. Cuza Vodă și  CXP PRO S.R.L.   pentru realizarea  de studii în vederea expluatării potențialului energetic   din surse de energie  regenerabilă  în zonă extravilan a comunei Cuza Vodă.

